นิกเกอิปิดเช้าบวก 48.95 จุด รับดาวโจนส์พุ่ง,น้ำมันฟื้นตัว
นิกเกอิปิดเช้าบวก 48.95 จุด รับดาวโจนส์พุ่ง,น้ำมันฟื้นตัว
24 ธ.ค. 2558

ดัชนีนิกเกอิตลาดหุ้นโตเกียวปิดภาคเช้าเพิ่มขึ้นในวันนี้ โดยดัชนีนิกเกอิปิดภาคเช้าเพิ่มขึ้น 48.95 จุด หรือ 0.26% แตะที่ 18,935.65 จุดเนื่องจากบรรยากาศการซื้อขายได้รับแรงหนุนหลังจากตลาดหุ้นนิวยอร์กปิดพุ่งขึ้นติดต่อกัน 3 วันทำการ ภายหลังจากราคาน้ำมันดิบดีดตัวขึ้น
ตลาดหุ้นโตเกียวปรับตัวขึ้นตั้งแต่ตลาดเปิดทำการ โดยนักลงทุนเข้าซื้อหุ้นอย่างคึกคักหลังจากตลาดหุ้นนิวยอร์กปิดพุ่งขึ้นอย่างต่อเนื่องเมื่อคืนนี้ เพราะได้แรงหนุนจากราคาน้ำมันดิบที่ดีดตัวขึ้นมาปิดที่ระดับ 37.50 ดอลลาร์/บาร์เรล
หุ้นกลุ่มผู้ค้าปลีกผลิตภัณฑ์น้ำมันปรับตัวขึ้น หลังจากราคาน้ำมันดิบดีดตัวขึ้น โดยหุ้นมิตซูบิชิ พุ่งขึ้น 3.3% และหุ้นมิตซุย แอนด์ โค ปรับขึ้น 2.2%